text: Mange syddanskere gik i stemmeboksene
  03 december 2015 kl. 22.12
  Næsten tre ud af fire af syddanskerne stemte ved dagen folkeafstemning. Bedst så det ud i valgkredsen Vejle Nord.
  Næsten tre ud af fire syddanskere tog torsdag valgkortet i hånden og gik ind i stemmeboksene. Faktisk slog over 70 % af de stemmeberettigede borgere i TV SYDs sendeområde et smut forbi valgstederne.
  Mest markant var valgdeltagelsen i valgkredsen Vejle Nord, hvor hele 75,26 procent af de stemmeberettigede smed deres kryds i valgurnerne. I valgkredsen Esbjerg By var der derimod flest, der blev hjemme på sofaen. Her var det kun 68,4 procent, som afgav deres stemme til dagens folkeafstemning.
  Det er ottende gang, vælgerne stemmer om et spørgsmål om EU-samarbejdet, og valgdeltagelsen ved de tidligere folkeafstemninger viser, at de har haft meget varierende greb i vælgerne.
  Da vælgerne i 2014 skulle stemme om patentdomstolen, der endte det med en stemmeprocent på 55,9 % - og dagens stemmeprocent ligger altså markant over stemmeprocenten i 2014.
  Du kan selv se, hvor høj stemmeprocenten var i din valgkreds herunder.
  
  Så mange stemte 3. december:
  Aabenraa: 72,76 %Esbjerg by: 68,4%Esbjerg omegn: 72,83%Fredericia: 71,59 %Haderslev: 73,42 %Hedensted: 75, 83 %Horsens: 72,35 %Kolding Nord: 70,31 %Kolding Syd: 71,59 %Sønderborg: 73,0 %Tønder: 72,3 %Varde: 73,27 %Vejen: 73,39 %Vejle Nord: 75,26 %Vejle Syd: 70,64 %
  
  